Петя Дубарова
Конструктор

chitanka.info

Изплува самолетът под звездите,

изваян от вълшебните ти пръсти

и с чудна радост грейват в миг очите,

усмихнати под веждите ти гъсти.

Виж, корабът понася се далече

и сякаш маха ти платното бяло:

„Довиждане, създателю!“ — и вече

изгубва се във утрото запяло.

И бъдещето кима ти засмяно

и в радост тъне грейнало сърцето,

щастлив си ти — след много упоритост

са твои синевата и морето.

20.04.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.